Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	28. aprill 2005 nr 287

Tegevustoetuse eraldamine
Sihtasutus Eesti Lastefond

Juhindudes kohaliku omavalitsuse korralduse seaduse § 6 lg 1, § 30 lg 1 p 2, § 31, Haapsalu põhimääruse § 35 ja § 63, Haapsalu Linnavalitsuse 27. 01. 2005 määrusest nr 2 “Sotsiaalhoolekande alastele tegevustele toetuste eraldamise kord” ning haldusmenetluse seadusest Haapsalu Linnavalitsus

korraldab:
1.	Eraldada sotsiaal- ja tervishoiuosakonna eelarvelistest vahenditest (art 10900 Projektide kaasfinantseerimine) tegevustoetuseks 10 738 (kümme tuhat seitsesada kolmkümmend kaheksa) krooni  Sihtasutusele Eesti Lastefond (registrikood 90000653), kes kasutab  nimetatud vahendeid Haapsalu aktiivsus- ja tähelepanuhäirega laste vanemate ning õpetajate tugirühma tööks 2005 aastal. 
2.	Volitada aselinnapea Ingrid Danilov sõlmima ja linna nimel alla kirjutama tegevustoetuse lepingule Sihtasutusega Eesti Lastefond 2005.aastaks lepingusummaga 10 738 (kümme tuhat seitsesada kolmkümmend kaheksa) krooni.
3.	 Linnavalitsuse raamatupidamisel (I.Salus) kanda punktis 1 nimetatud summa lepingu alusel Sihtasutuse Eesti Lastefond arvelduskontole nr 10052039573009 SEB Eesti Ühispangas.
4.	Korraldus teha teatavaks linnavalitsuse raamatupidamisele (L. Tammsalu, I. Salus), aselinnapeale (I. Danilov), sotsiaal- ja tervishoiuosakonnale (E. Lemmsalu) korralduse koopia väljastamisega allkirja vastu ning Sihtasutus Eesti Lastefondi esindajale Sirje Grossmann - Loot (Lai 31/Suurtüki 1, 10133 Tallinn) koopia saatmisega posti teel.
5.	Korraldus jõustub teatavakstegemisest.
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Elfrida Kuldsaar
	Linnasekretäri asendaja

TEGEVUSTOETUSE   LEPING

Haapsalu,			……  aprill  2005

Haapsalu Linnavalitsus (registrikood 75013575), edaspidi nimetatud “Linn”, keda esindab aselinnapea Ingrid Danilov ja kes tegutseb Haapsalu Linnavalitsuse 28.04.2005 korralduse nr 287 alusel ja Sihtasutus Eesti Lastefond (registrikood 90000653), edaspidi nimetatud “Toetuse saaja”, keda esindab Sirje Grossmann - Loot, leppisid kokku alljärgnevas:

1.	Lepingu objekt
1.1.Linn maksab rahalist toetust Sihtasutusele Eesti Lastefond , mida Toetuse saaja kasutab Haapsalu linna elanike üldiseks teavitamiseks aktiivsus- ja tähelepanuhäirega (ATH) laste olemasolust ja nende laste erivajadustest ning teadmatusest tuleneva väärkohtlemise tagajärgedest. Samuti antakse ATH-ga laste vanematele konkreetseid juhiseid lapsega toimetulekuks, teavitatakse õpetajaid ATH-st kui psühhiaatrilisest häirest ning õpetatakse sellega toimetuleku meetodeid. Organiseeritakse tugirühm, viiakse läbi individuaalseid nõustamisi ja teabepäevi.

2.	Lepingu summa
2.1.	Linna poolt Toetuse saajale makstav toetussumma (edaspidi Toetus) 2005. aastal on 10 738 (kümme tuhat seitsesada kolmkümmend kaheksa) krooni.
2.2.	Toetus kantakse Linna poolt Toetuse saaja pangakontole vastavalt Haapsalu Linnavalitsuse 28. aprilli 2005 korraldusele nr 287.

3.	Tähtaeg:
3.1.	Leping on sõlmitud tähtajaga kuni 31. detsember 2005 ja jõustub allakirjutamise momendist poolte poolt.

4.	Toetuse saaja kohustub:
4.1.	kasutama temale antud Toetust vaid lepingus fikseeritud otstarbeks;
4.2.	esitama Linnale Toetuse kasutamise kohta kirjalikud aruanded koos kuludokumentide koopiatega 25. detsembriks 2005;
4.3.	tagastama mittesihtotstarbeliselt kasutatud toetussumma Linnale.

5.	Lepingu muutmine
5.1.	Käesoleva lepingu tingimusi võib muuta osapoolte kirjalikul kokkuleppel.

6.	Lepingu lõppemine ja ennetähtaegne lõpetamine
6.1.	Käesolev leping lõpeb punktis 3.1. toodud tähtaja möödumisel;
6.2.	Käesolevat lepingut võib lõpetada ennetähtaegselt Eesti Vabariigi seadustes ja käesolevas lepingus ettenähtud alustel;
6.3.	Linnal on õigus mistahes lepingu rikkumise korral etteteatamistähtajata peatada Toetuse andmine ja ühtlasi leping ennetähtaegselt lõpetada;
6.4.	Lepingu ennetähtaegse lõpetamise korral maksab Toetuse saaja Linnale tagasi lepingujärgse Toetuse täies ulatuses lepingu lõpetamisest 30 kalendripäeva jooksul.

7.	Muud tingimused
7.1.	Osapoolte vahel käesoleva lepingu täitmisest tulenevad vaidlused lahendatakse poolte läbirääkimiste teel. Kokkuleppe mittesaavutamisel kuuluvad vaidlused lahendamisele seadusandlusega kehtestatud korras;
7.2.	Käesolev leping on koostatud kahes võrdset juriidilist jõudu omavas eksemplaris, millest üks eksemplar antakse Linnale ja teine Toetuse saajale.

8.	Osapoolte juriidilised aadressid

Haapsalu Linnavalitsus	                                      Sihtasutus Eesti Lastefond 
Registrikood  75013575				   Registrikood 90000653  		         Posti 34, 90504  Haapsalu			               Lai 31/Suurtüki 1, 10133 Tallinn	
a/k 10602002431007	a/k 10052039573009
SEB Eesti Ühispank	SEB Eesti Ühispank
Tel 47 25 300	Tel/faks  64 111 89

Linna poolt:	Ühingu poolt:

……………………………..				……………………………….
	(allkiri)						(allkiri)

Ingrid Danilov					Sirje Grossmann- Loot
Aselinnapea						Sihtasutus Eesti Lastefond